CELEX: 32020D0138
Language: sk
Date: 2020-01-22 00:00:00
Title: Rozhodnutie európskej centrálnej banky (EÚ) 2020/138 z 22. januára 2020 o splatení základného imania Európskej centrálnej banky národnými centrálnymi bankami členských štátov, ktorých menou je euro, a o zrušení rozhodnutia (EÚ) 2019/44 (ECB/2020/4)

1.2.2020   
               
               
                  SK
               
               
                  Úradný vestník Európskej únie
               
               
                  LI 27/6
               
            
         ROZHODNUTIE EURÓPSKEJ CENTRÁLNEJ BANKY (EÚ) 2020/138
         z 22. januára 2020
         o splatení základného imania Európskej centrálnej banky národnými centrálnymi bankami členských štátov, ktorých menou je euro, a o zrušení rozhodnutia (EÚ) 2019/44 (ECB/2020/4)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 283,
         keďže:
         
                     (1)
                  
                  
                     Rozhodnutie Európskej centrálnej banky (EÚ) 2019/44 (ECB/2018/28) (1) určilo, akým spôsobom a v akej výške mali národné centrálne banky členských štátov, ktorých menou je euro (ďalej len „národné centrálne banky eurozóny“), povinnosť splatiť základné imanie Európskej centrálnej banky (ECB) od 1. januára 2019.
                  
               
                     (2)
                  
                  
                     Spojené kráľovstvo Veľkej Británie a Severného Írska (ďalej len „Spojené kráľovstvo“) oznámilo 29. marca 2017 svoj zámer vystúpiť z Európskej únie v súlade s článkom 50 Zmluvy o Európskej únii. Zmluva o Európskej únii a Zmluva o fungovaní Európskej únie sa prestanú vzťahovať na Spojené kráľovstvo odo dňa nasledujúceho po dni uvedenom v článku 1 ods. 1 rozhodnutia Európskej rady (EÚ) 2019/1810 (2). Vystúpením Spojeného kráľovstva z Európskej únie prestane byť Bank of England národnou centrálnou bankou členského štátu a tým aj Euróskeho systému centrálnych bánk. Rozhodnutie Európskej centrálnej banky EÚ 2020/139 (ECB/2020/3) (3) ustanovuje úpravu kľúča na upisovanie základného imania ECB (ďalej len „kľúč základného imania“) v súlade s článkom 29.3 a článkom 29.4 Štatútu Európskeho systému centrálnych bánk a Európskej centrálnej banky a stanovuje s účinnosťou od 1. februára 2020 nové vážené podiely pridelené národným centrálnym bankám v upravenom kľúči základného imania (ďalej len „vážené podiely v kľúči základného imania“).
                  
               
                     (3)
                  
                  
                     Úprava kľúča základného imania ECB, ktorá je spôsobená tým, že Bank of England prestane byť národnou centrálnou bankou členského štátu, si vyžaduje prijatie nového rozhodnutia ECB, ktorým sa s účinnosťou od 1. februára 2020 zruší rozhodnutie (EÚ) 2019/44 (ECB/2018/28) a určí sa, akým spôsobom a v akej výške majú národné centrálne banky eurozóny povinnosť splatiť základné imanie ECB s účinnosťou od 1. februára 2020,
                  
               PRIJALA TOTO ROZHODNUTIE:
         
            Článok 1
            Výška a forma upísaného a splateného základného imania
            
               1.   S prihliadnutím na vážené podiely v kľúči základného imania stanovené v článku 2 rozhodnutia (EÚ) 2020/137 (ECB/2020/3), každá NCB eurozóny má s účinnosťou od 1. februára 2020 podiel na upísanom základnom imaní v celkovej výške uvedenej vedľa jej názvu v tejto tabuľke:
               
                           
                              NCB
                              eurozóny
                           
                        
                        
                           
                              v EUR
                           
                        
                     
                           Nationale Bank van België/Banque Nationale de Belgique
                        
                        
                           320 744 959,47 
                        
                     
                           Deutsche Bundesbank
                        
                        
                           2 320 816 565,68 
                        
                     
                           Eesti Pank
                        
                        
                           24 800 091,20 
                        
                     
                           Banc Ceannais na hÉireann/Central Bank of Ireland
                        
                        
                           149 081 997,36 
                        
                     
                           Bank of Greece
                        
                        
                           217 766 667,22 
                        
                     
                           Banco de España
                        
                        
                           1 049 820 010,62 
                        
                     
                           Banque de France
                        
                        
                           1 798 120 274,32 
                        
                     
                           Banca d’Italia
                        
                        
                           1 495 637 101,77 
                        
                     
                           Central Bank of Cyprus
                        
                        
                           18 943 762,37 
                        
                     
                           Latvijas Banka
                        
                        
                           34 304 447,40 
                        
                     
                           Lietuvos bankas
                        
                        
                           50 953 308,28 
                        
                     
                           Banque centrale du Luxembourg
                        
                        
                           29 000 193,94 
                        
                     
                           Bank Ċentrali ta‘ Malta/Central Bank of Malta
                        
                        
                           9 233 731,03 
                        
                     
                           De Nederlandsche Bank
                        
                        
                           515 941 486,95 
                        
                     
                           Oesterreichische Nationalbank
                        
                        
                           257 678 468,28 
                        
                     
                           Banco de Portugal
                        
                        
                           206 054 009,57 
                        
                     
                           Banka Slovenije
                        
                        
                           42 390 727,68 
                        
                     
                           Národná banka Slovenska
                        
                        
                           100 824 115,85 
                        
                     
                           Suomen Pankki
                        
                        
                           161 714 780,61 
                        
                     
            
               2.   Každá NCB eurozóny splatí svoj upísaný podiel na základnom imaní ECB v plnej výške v splátkach podľa článku 2.
            
         
         
            Článok 2
            Úprava splateného základného imania
            
               1.   Vzhľadom na to, že všetky národné centrálne banky eurozóny už splatili v plnej výške svoj podiel na upísanom základnom imaní ECB platný do 31. januára 2020 podľa rozhodnutia (EÚ) 2019/44 (ECB/2018/28), každá nich podľa potreby prevedie dodatočnú sumu na ECB tak, aby sa dosiahli sumy uvedené v tabuľke v článku 1. Tieto prevody uskutočnia národné centrálne banky eurozóny v troch splátkach. Prvá splátka národných centrálnych bánk eurozóny v celkovej hodnote 47 539 371,66 EUR sa uskutoční 1. februára 2020. Druhá splátka v celkovej hodnote 610 088 603,17 EUR sa uskutoční v roku 2021 a tretia splátka v celkovej hodnote 610 088 603,05 EUR sa uskutoční v roku 2022.
            
            
               2.   Všetky prevody podľa tohto článku sa uskutočňujú v súlade s rozhodnutím Európskej centrálnej banky (EÚ) 2020/137 (ECB/2020/5) (4).
            
         
         
            Článok 3
            Nadobudnutie účinnosti a zrušenie
            
               1.   Toto rozhodnutie nadobúda účinnosť 1. februára 2020.
            
            
               2.   Rozhodnutie (EÚ) 2019/44 (ECB/2018/28) sa zrušuje s účinnosťou od 1. februára 2020.
            
            
               3.   Odkazy na rozhodnutie (EÚ) 2019/44 (ECB/2018/28) sa považujú za odkazy na toto rozhodnutie.
            
         
         
            Vo Frankfurte nad Mohanom 22. januára 2020
            
               
                  Prezidentka ECB
               
               Christine LAGARDE
            
         
         
            (1)  Rozhodnutie Európskej centrálnej banky (EÚ) 2019/44 z 29. novembra 2018 o splatení základného imania Európskej centrálnej banky národnými centrálnymi bankami členských štátov, ktorých menou je euro, o zmene rozhodnutia ECB/2014/61 a o zrušení rozhodnutia ECB/2013/30 (ECB/2018/28) (Ú. v. EÚ L 9, 11.1.2019, s. 180).
         
            (2)  Rozhodnutie Európskej rady (EÚ) 2019/1810 prijaté po dohode so Spojeným kráľovstvom z 29. októbra 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 278I, 30.10.2019, s. 1)
         
            (3)  Rozhodnutie Európskej centrálnej banky (EÚ) 2020/137 z 22. janára 2020 o percentuálnych podieloch národných centrálnych bánk v kľúči na upisovanie základného imania Európskej centrálnej banky a o zrušení rozhodnutia (EÚ) 2019/43 (ECB/2020/3) (pozri stranu 4 tohto úradného vestníka).
         
            (4)  Rozhodnutie Európskej centrálnej banky (EÚ) 2020/139 z 22. januára 2020 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania a o zrušení rozhodnutia (EÚ) 2019/45 (ECB/2020/5) (pozri stranu 9 tohto úradného vestníka).